Mníšek (Nová Ves v Horách)

Mníšek () estas vilaĝo en Ĉeĥio, parto de municipo Nová Ves v Horách en distrikto Most. Ĝi situas en Ercmontaro en supermara alteco 700–765 metroj. De la germana Deutscheinsiedel ĝi estas apartigita sole de limrivereto Svídnice. Ĝis Mníšek kondukas el Litvínov tra Klíny ŝoseo II/271. Malpli grandaj komunikiloj kunigas  Mníšek de okcidento kun Nová Ves v Horách (ŝoseo de la III-a klaso n-ro 2546) kaj de sudo kun Janov kaj Křížatky (ŝoseo de la III-a klaso n-ro 2543). Vivas ĉi tie  ().

Mníšek situas en katastra teritorio Mníšek v Krušných horách kun areo 7,72 km².

Historio
Post la dua mondmilito estis la superanta germana loĝantaro ellandigita kaj multe da forlasitaj objektoj kadukiĝis kaj estis egaligitaj kun la tero. Ekde la jaro 1961 ĝi estas domaro de Nová Ves v Horách. Mníšek fariĝis iom post iom refreŝigeja domaro.

Post longtempa intertraktado inter la ĉeĥa kaj la germana flanko en la jaro 2002 oni sukcesis malfermi limpasejon Mníšek–Deutscheinsiedel, kiu estis ununura aŭtomobila limpasejo (sole por personaj aŭtomobiloj) en distrikto Most. 

 Loĝantaro 

Pluaj fotoj

Kategorio:Nová Ves v Horách
Kategorio:Vilaĝoj en distrikto Most
Kategorio:Setlejoj en Ercmontaro en Ĉeĥio
Kategorio:Setlejoj dividitaj pro ŝtatlimo
Kategorio:Setlejoj sur landlimo de Ĉeĥio kaj Germanio